cyanic-selkie/wikianc huggingface dataset:
Արականցև (Տացինսկի շրջան)
Արականցև (Араканцев), գյուղ Ռուսաստանի Ռոստովի մարզի Տացինսկի շրջանում։ Մտնում է Զազերսկի գյուղական համայնքի կազմի մեջ։ Բնակչությունը կազմում է 426 մարդ։
Կատեգորիա:Ռոստովի մարզի Տացինսկի շրջանի բնակավայրեր
Գրելովկա
Գրելովկա (Грелівка), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Գրելովկա գյուղում բնակվում էր 148 մարդ։ Բնակավայրը զբաղեցնում է 0,333 կմ² տարածք։ Բնակչության խտությունը կազմում էր 444,44 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Շառգորոդի շրջանի բնակավայրեր Կատեգորիա:Ուկրաինայի գյուղեր
Մոլչանովսկոե
Մոլչանովսկոե (Мовчанівське), ավան Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Մոլչանովսկոե ավանում բնակվում էր 14 մարդ։ Բնակավայրը զբաղեցնում է 0,161 կմ² տարածք։ Բնակչության խտությունը կազմում էր 86,96 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռուժինսկի շրջանի բնակավայրեր Կատեգորիա:Ուկրաինայի ավաններ
Սավիխա (Ինյայի վտակ)
Սավիխա (Савиха), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ինյա գետի ձախ ափին՝ 416 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռոմա ՖԱ-ի նախագահների ցանկ
Ըստ ղեկավարման տարիների քանակի
15 տարի 13 տարի 12 տարի 8 տարի 5 տարի 4 տարի 3 տարի 2 տարի 1 տարի Մեկ տարուց քիչ
Ջեչիկբալա
Ջեչիկբալա, գյուղ Արևմտյան Հայաստանում, Բիթլիսի վիլայեթի Գենջի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Դանթե Ալիգիերի
Դուրանտե դելլի Ալիգիերի (Durante degli Alighieri), Դանտե Ալիգիերի, Դանտե, Դանթե, ),  միջնադարի իտալացի բանաստեղծ Ֆլորենցիայից։ Դանթեի մագնում օպուսը՝ Աստվածային կատակերգությունը (իտալերեն՝ Divina Commedia), համարվում է իտալերենով գրված ամենանշանավոր գրական գործը և համաշխարհային գրականության գլուխգործոց  ։
Ջեչիկբալա
Ծանոթագրություններ
Կատեգորիա:Արևմտյան Հայաստանի գյուղեր
Դանթե Ալիգիերի
Ուշ միջնադարում պոեզիայում գերակշռում էին լատիներեն գրվածքները, որի պատճառով դրանք հասանելի էին միայն հարուստ և կրթված ընթերցողներին։ Սակայն, De vulgari eloquentia աշխատության մեջ Դանթեն պաշտպանել է գրականության մեջ մայրենի լեզվի օգտագործումը։ Նա ինքը գործածել է նույնիսկ տոսկանյան բարբառը այնպիսի ստեղծագործություններում, ինչպիսին են «Նոր կյանքը» (1295) և վերոհիշյալ «Աստվածային կատակերգությունը». այս ընտրությունը, չնայած իր ոչ ուղղափառությանը, կարևոր նախադեպ դարձավ, որին հետևեցին իտալացի գրողներ Պետրարկան և Բոկաչչոն։ Արդյունքում, Դանթեն կարևոր դեր է խաղացել Իտալիայի ազգային լեզվի ստեղծման գործում։ Դանթեի նշանակությունը տարածվել է նաև իր երկրի սահմաններից շատ ու շատ հեռու․ նրա Դժոխքի, Քավարանի և Դրախտի պատկերների նկարագրությունը ոգեշնչել է արևմտյան բազմաթիվ արվեստագետների։ Ուսումնասիրողները նշում են նրա ազդեցությունը այնպիսի բանաստեղծների վրա, ինչպիսիք են Ջոն Միլթոնը, Ջեֆրի Չոսերը, Ալֆրեդ Թեննիսոնը և շատ ուրիշներ։ Բացի այդ, նրան է վերագրվում տերցինի օգտագործումը, որը եռատող բանաստեղծական տան տեսակ է։
Իտալիայում Դանթեին անվանում են il Sommo Poeta («Գերագույն Բանաստեղծ») և il Poeta։ Դանթեին, Պետրարկային և Բոկաչոյին անվանում են «երեք շատրվաններ»։ Դանթեին հաճախ կոչում են «իտալերենի հայր» և համարում արևմտյան քաղաքակրթության խոշորագույն գրողներից մեկը ։
Կենսագրություն
Դանթե Ալիգիերին ծնվել է Ֆլորենցիայի Հանրապետության (ներկայիս Իտալիա) Ֆլորենցիա քաղաքում։ Նրա ծննդյան ճշգրիտ ամսաթիվը անհայտ է, թեև ենթադրվում է, որ նա ծնվել է մոտ 1265 թվականին։ Դա կարելի է եզրակացնել «Աստվածային կատակերգության» մեջ ինքնակենսագրական պատումներից։ Դրա առաջին պատումը՝ «Դժոխքը» սկսվում է «Nel mezzo del cammin di nostra vita» («Մեր կյանքի կեսճանապարհին»), որից կարելի է ենթադրել, որ նա եղել է 35 տարեկան, քանի որ ըստ Աստվածաշնչի՝ մարդու միջին տարիքը 70-ն է, և քանի որ նրա երևակայական ճանապարհորդությունը տեղի է ունեցել 1300 թվականին, նա հավանաբար ծնվել է մոտ 1265 թվականին։ Աստվածային կատակերգության Քավարան մասի որոշ տողեր հնարավորություն են ընձեռում կռահելու, որ նա ծնվել է Երկվորյակներ նշանի տակ ։
Ծնվել է գվելֆյան ընտանիքում։ Հայրը՝ Ալիգիերո Ալիգիերին իրավաբան էր, աշխատում էր քաղաքի բանկային մի բաժանմունքում։ Դանթեն մանուկ հասակում կորցնում է մորը, իսկ պատանեկության տարիներին՝ հորը։ Մանկուց է նրա մեջ առաջացել սերը գրականության հանդեպ։
Երիտասարդ տարիներից նա ներգրավվում է քաղաքական դեպքերի հորձանապտույտի մեջ։ Գվելֆյան կուսակցության կողմից 1289 թվականի հուլիսի 11-ին Կամպալդինոյի ճակատամարտին մասնակցում է որպես հեծյալ զինվոր։ Հետո, երբ գվելֆների և գիբելինների փոխարեն հանդես են գալիս Սևերն ու Սպիտակները, անցնում է վերջինների կողմը։
Ֆրանսիական թագաժառանգ Կարլ Վալուան զորքով շարժվում է Ֆլորենցիա։ Թշնամին ուժեղ էր, սեփական ուժերով դիմադրել հնարավոր չէր։ Աղետը կանխելու համար հարկավոր էր շտապ դեսպանություն ուղարկել Հռոմի պապի մոտ։ Բոլորի հայացքներն ուղղվում են դեպի Դանթեն։ Ջովանի Բոկաչոն՝ Դանթեի առաջին կենսագիրը, պատմում է, որ երբ Դանթեին հարցրին, թե ինքն ինչ կարծիքի է, նա պատասխանեց. «Եթե ես մնամ, ո՝վ կգնա։ Եթե ես գնամ, ո՝վ կմնա»։
Դիվանագիտական առաքելությունից Ֆլորենցիա վերադառնալով, նա հանդիպում է Սևերի հաշվեհարդարին։ Պատժի ենթակա Սպիտակների ցուցակում էր նաև Դանթեի անունը։ Դատավճիռը ձևակերպված էր այսպես. Սևերի դեմ պայքարելու համար 5000 լիր տուգանք, երկու տարվա աքսոր Տոսկանայի սահմաններից դուրս, գույքի բռնագրավում, տունուտեղի հիմնահատակ ավերում։ Հրամանի տակ ավելացված էր՝ երեք օրվա ընթացքում ներկայանալ քաղաքագլխին։
Դանթեն չի ներկայանում։ Քաղաքագլուխը նախկին հրամանին ավելացնում է. քանի որ դատապարտվածների չներկայանալը նշանակում է հանցանքը ընդունել, նրանց համար նոր դատավճիռ է նշանակում՝ «կրակի վրա այրել, մինչև մահանա»։ Սա հրապարակվել է 1302 թվականի մարտի 10-ին։ Դանթեի տունը հիմնահատակ քանդում է քաղաքագլխի զինված ասպետների խումբը՝ 150 քարտաշների հետ։
Դանթեն ընտանիքով բռնում է տարագրության տխուր ճանապարհը, այլևս Ֆլորենցիա չի վերադառնում։ Աքսորի չորրորդ տարում նամակով հայրենի քաղաք վերադառնալու թույլտվություն է խնդրում, որը անհետևանք է մնում։ 1315 թվականի մի օրենքով նա կարող էր վերադառնալ Ֆլորենցիա։ Պայմանն այն էր, որ դատապարտյալը երաշխավորագիր ներկայացնի, բանտարկվի, որից հետո բանտարկյալի անարգանքի գլխարկը գլխին, վառած մոմը ձեռքին պիտի գնա Սան-Ջովանի եկեղեցի, խոնարհաբար ծնկի գա, ապաշխարի՝ որպես «մեղքերը քավող հանցագործ»։ Դանթեն չէր կարող ընդունել նման ստորացուցիչ պայմանը։ 1315 թվականի հոկտեմբերի 15-ին մեկ անգամ ևս որոշում է կայացվել՝ մահվան նոր դատավճիռ, այս անգամ՝ բանաստեղծի երկու որդիների հետ միասին։ Դատավճիռը հանդիսավոր կերպով հաստատել է փոխարքան։
Դանթեն չէր հասկանում, որ գերմանական կայսեր գալուստը ազգակործան չարիք է, սակայն գրել է հավատով ու համոզմունքով՝ ղեկավարվելով Ֆլորենցիայի բարօրության, Իտալիայի միավորման ակնկալիքով։ Հենրիխի մահից հետո իրական հեռանկարներ չտեսնելով, Ֆլորենցիա վերադառնալու հույսը կորցրած, քաղաքական ասպարեզը թողնում է։
Դանթեն վերջին տարիները անցկացրել է Վերոնայում, ապա Ռավեննայում, որտեղ էլ կնքում է մահկանացուն ։
«Նոր կյանք» ստեղծագործությունը
«Քաղցր նոր ոճ»-ի ամենախոշոր դեմքը Դանթեն է, իսկ պոետական այդ դպրոցի անմահ երկը՝ «Նոր կյանքը», որը Դանթեի առաջին ստեղծագործությունն է (1290)։ «Նոր կյանքը» պարունակում է 24 սոնետ, 5 կանցոն և մեկ բալլադ։ Ժողովածուի յուրաքանչյուր բանաստեղծությանը հետևում է վերլուծությունը՝ ինչ մասերից է բաղկացած, երբ է հղացել, ինչ ապրումներ է ունեցել գրելու պահին և այլն։ Բոլոր բանաստեղծությունները սիրային բովանդակություն ունեն և նվիրված են Բեատրիչեին։
«Նոր կյանքը» Դանթեն համարում է իր «հիշողությունների գիրքը», մի քաղցր պատմություն, որ նոր ճանապարհ է բացում։ «Սկսում է նոր կյանք»,- ասում է բանաստեղծը։
«Նոր կյանքի» պատմական իմաստը անհատի գիտակցության զարթոնքի բանաստեղծականացումն է, եկեղեցու իշխանությունից, ընդհանրապես՝ միջնադարյան կապանքներից մարդու ազատագրման միտումի առաջին գեղարվեստական արտահայտությունը Եվրոպական գրականության մեջ։ Սա է Դանթեի նորարարությունը։ Նա ճեղքում է միջնադարյան պատնեշները և ճանապարհ բացում դեպի Պետրարկան ու Բոկաչոն, դեպի Վերածնություն ։
Դանթեի փիլիսոփայական-բարոյագիտական հայացքները
«Նոր կյանքից» հետո Դանթեն զբաղվում է փիլիսոփայության, գիտության և պատմության ուսումնասիրությամբ, որոնք շարադրված են «Խնջույք» (1303-1306), «Ժողովրդական ճարտասանություն» (1303-1306) աշխատություններում։
Այս երկերում ամփոփված են բանաստեղծի քաղաքական, գիտական, փիլիսոփայական և գեղագիտական հայացքները։ Այս երկերը կամուրջ են, որ տանելու էին «Աստվածային կատակերգություն»։
«Խնջույքը» կառուցվածքով հիշեցնում է «Նոր կյանքը», բաղկացած է ներածությունից և երեք մասից (տրակտատներից)։ Յուրաքանչյուրը սկսում է մի կանցոնով։
Դանթեի քաղաքական իդեալները
Դանթեի քաղաքական իդեալները շարադրված են և «Խնջույքում», և ավելի մանրամասն՝ «Միապետություն» աշխատությունում։
Դանթեի ժամանակ իշխանների ու հանրապետությունների մեծ մասը պապի կողմն էր։ Մյուսները Իտալիայի միավորման հույսը կապում էին գերմանական կայսեր հետ։ Այդպես էր մտածում նաև Դանթեն։
Պապի և թագավորի իշխանությունը Դանթեն իրարից որոշակիորեն սահմանազատում է։ Առաջինը սահմանափակվում է միայն հոգևոր բնագավառում, թույլատրելի չէ, որ պապը միջամտի աշխարհիկ գործերին։
Միապետության մասին աշխատությունում Դանթեն գրում է, որ «բազմիշխանությունը չարիք է»։ Միապետության հիմքը մարդկային իրավունքն է, միապետի գերագույն օրենքը՝ պարտականությունը ժողովրդի առաջ։
Աստված է միապետին ընտրել իր պաշտոնին, իսկ այդ պաշտոնն ստանալ նա չի կարող, եթե մեծագույն առաքինություններ չունի։
Բանաստեղծի մահից մի քանի տարի անց՝ 1329 թվականին, կարդինալ Պոշետոյի վճռով «Միապետության» ձեռագիր օրինակները այրվում են։ 1554 թվականին, երբ սկսում է դեֆորմացիան, Դանթեի այս գործը շուրջ վեց հարյուր տարի՝ մինչև 1896 թվականը, կալանքի տակ էր ։
Դանթեն գրական իտալերենի հիմնադիր
Դաթեն խիզախ քայլ արեց. պահանջեց մի կողմ թողնել լատիներենը, գրական լեզուն դարձնել ժողովրդի խոսակցական լեզուն։ Նա գտնում էր, որ գրականությունը գիտնականների փոքրիկ խմբի համար չէ։
Դասական լատիներենի ներկայացուցիչները արհամարհում էին ժամանակակից իտալերենը։ Գրական աշխարհում ևս թերահավատ կարծիք էր տիրում։ Սիցիլիական դպրոցի բանաստեղծները գրում էին ֆրանսերեն։ Դանթեն անեծքի խոսքեր էր ասում նրանց հասցին. «Հավիտենական ամոթ այդ չարամիտ մարդկանց, որոնք գովաբանում են օտար ժողովրդի լեզուն և արհամարհում իրենց սեփականը»։
Խոսակցական լեզուն կամ որևէ բարբառ գրական լեզու դարձնելը դեռ ամենը չէր։ Անհրաժեշտ էր հմտորեն օգտագործել դրա բոլոր հնարավորությունները։ Դանթեն այդ կատարեց։ Տոսկանայի խոսակցական լեզուն այնպիսի կատարելության հասցրեց, առանձնապես «Աստվածային կատակերգությունում», որ նրանից հետո լատիներենին դիմելը անօգուտ բան էր։
Նոր գրական լեզվի ստեղծման հարց հետագայում առաջացավ նաև եվրոպական մյուս երկրներում, բայց առաջին անգամ այդ տեղի ունեցավ Իտալիայում ։
Անձնական կյանք
1274 թվականին ինը տարեկան Դանթեն մայիսյան փառատոնի ժամանակ հիանում էր ութ տարեկան մի աղջկանով. հարևանի աղջկն էր՝ Բեատրիչե Պորտինարին։ Սա նրա առաջին կենսագրական հիշողությունն է։ Նա նախկինում ևս տեսել էր Բելատրիչեին, բայց այս հանդիպումից Դանթեի տպավորությունը թարմացվեց, երբ ինը տարի անց (1283 թվականին) Բելատրիչեին տեսավ արդեն որպես ամուսնացած կնոջ, այս անգամ Դանթեն հրապուրվեց նրանով։ Բեատրիչեն Դանթեի ամբողջ կյանքում դառնում է «նրա մտքերի տիրուհին», բարոյական բարձրացող զգացողության հիանալի խորհրդանիշ, որ նա շարունակ  փայփայել է նրա կերպարում, երբ Բեատրիչեն մահացավ (1290 թվականին)։
Դանթեի ընտանիքը աջակցում էր Ֆլորենցիայի Cherki-ի կուսակցությանը, որը թշնամության մեջ էր Դոնատիի կուսակցության հետ։ Սակայն Դենթեն ամուսնացել է Մանետտո Դոնատիի դուստր Ջեմմա Դոնատիի հետ։ Ամուսնության ճշգրիտ թվականը հայտնի չէ։ Հայտնի է, որ 1301 թվականին նա արդեն երեք երեխա ուներ (Պիետրո, Յակոպո և Անտոնիա) ։ Երբ Դանթեին արտաքսեցին Ֆլորենցիայից, Ջեմման երեխաների հետ մնաց քաղաքում՝ պահպանելով հայրական սեփականության մնացած մասը։ Հետագայում, երբ Դանթեն ստեղծեց իր նշանավոր «Կատակերգությունը», որտեղ գովերգում  է  Բեատրիչեին, Ջեմման  մի բառով անգամ չի  հիշատակվում այնտեղ։ Կյանքի վերջին տարիներին Դանթեն ապրել է Ռավեննայում, նրա շուրջը հավաքվել էին իր որդիները՝ Յակոպոն և Պիետրոն, բանաստեղծներ, իր ապագա մեկնիչները և Անտոնիայի դուստրը․ միայն Ջեմման էր գտնվում նրանից շատ հեռու։ Ջովաննի Բոկաչչոն, ով Դանթեի առաջին կենսագիրներից է, ընդհանրացնելով այս ամենը, գրել է, որ Դանթեին Ջեմմայի հետ ամուսնացրել են հարկադրելով,  համոզելով, և այդ է պատճառը, որ երկար տարիներ տևած աքսորի ժամանակ նա երբեք չի մտածել իր կնոջ մասին։
Աղբյուրներ
Կատեգորիա:Դանթե Կատեգորիա:Իտալացի գրողներ Կատեգորիա:Վերածննդի դարաշրջանի գրականություն Կատեգորիա:Իտալացի բանաստեղծներ Կատեգորիա:Իտալիայի քաղաքական գործիչներ Կատեգորիա:Իտալացի փիլիսոփաներ Կատեգորիա:Երգերի հեղինակներ Կատեգորիա:Իտալացի արձակագիրներ Կատեգորիա:Անձինք նամականիշերի վրա Կատեգորիա:Բանաստեղծներ այբբենական կարգով
Աստղազարդ գիշեր (նկար, Մունկ)
«Աստղազարդ գիշեր» (SStjernenatt), նորվեգացի նկարիչ-էքսպրեսիոնիստ Էդվարդ Մունկի նկարներից։ Այս ստեղծագործությունը հեղինակը վրձնել է 1893 թվականին ։ Յուղաներկով կտավի չափերն են 135.6 × 140.0 սմ։
Այսօր «Աստղազարդ գիշեր» ստեղծագործությունը պահպանվում և ցուցադրվում է Փոլ Գեթիի թանգարանում (Լոս Անջելես, Կալիֆոռնիա, ԱՄՆ)։
Պատմություն
«Աստղազարդ գիշեր» ստեղծագործությունը հեղինակը վրձնել է 1893 թվականին, երբ ամառային արձակորդն անցկացնում էր Օսգորսթրանում՝ Նորվեգիայի մայրաքաղաք Օսլոյից հարավ գտնվող ծովափնյա փոքր քաղաքում ։ Այսօր կտավը գտնվում է լոսանջելեսյան Փոլ Գեթիի թանգարանում։
Արտաքին հղումներ
Կատեգորիա:1893 նկարներ Կատեգորիա:Էդվարդ Մունկի նկարներ Կատեգորիա:Փոլ Գեթթի թանգարանի նկարներ Կատեգորիա:Նորվեգիայի արվեստ Կատեգորիա:Բնանկարներ
Կադեբո
Կադեբո («ցուլ շուն» ca de bou, պերրո դոգո մալորկին, perro dogo mallorquín, մայորական մաստիֆ ), շան ցեղատեսակ։
Կադեբոները միջին հասակի, ուժեղ շներ են՝ խոշոր գլխով և լայն կոնաձև դնչով։ Չնայած փոքր չափսերին, նրանք ուժեղ են, համարձակ և միևնույն ժամանակ հավասարակշռված։ Կադեբոների հզորության և շարժունակության համատեղությունը մեծ տպավորություն է թողնում։
Այդ շների՝ երեխաների հանդեպ սերը, բարձր ինտելեկտը, նվիրվածությունն ու տոկունությունը կարող են հիացմունք առաջացնել։ Նրանք հեշտությամբ են վարժեցվում․ ընդ որում երբեք չպետք է մոռանալ, որ այն լուրջ անվտանգություն ապահովող ցեղատեսակ է և ոչ ընտանիքում երեխաների համար խաղալիք։
Պատամություն
Դարեր առաջ Միջերկրական ծովում ծովագնացության և նավագնացության զարգացումը հանգեցրել է արևմտյան և արևելյան ժողովուրդների միջև մշակութային, գիտական և այլ արժեքների ակտիվ փոխանակման։ Այս փոխհարաբերությունները հիմնականում առևտրային բնույթ են կրել, նպաստել են նաև ընտանի կենդանիների փոխանակմանը, որոնց թվում պատվավոր տեղ են զբաղեցրել պահակային և պահնորդական շները, որոնք օգտագործվել են նավահանգստային և ափամերձ ավաններում ծովահեններից և ավազակներից պաշտպանվելու համար։ Հատուկ նախապատվություն է տրվել խոշոր, հզոր շներին՝ մեծ գլխով և ամուր ատամներով։ Այս շները ներկայացրել են Իբերիական թերակղզու մաստիֆների ցեղատեսակը և լայնորեն օգտագործվել են Իսպանիայի տարածքում, որպես որսորդական և մարտական շներ (ինչպես այլ շների, այնպես էլ ցլերի հետ կռվելու համար)։ Նրանք ուղեկցել են Յակոբ I-ին թագավորին նրա նվաճողական արշավների ընթացքում և 1230 թվականին հայտնվել են Բալեարյան կղզիներում։ XVII դարում ընդունվել է Ուտրեխտի համաձայնագիրը, որով Մենորկա կղզին և այլ տարածքներ ընկել են Մեծ Բրիտանիայի տիրապետության տակ։
Անգլիացիներն իրենց հետ Բալեարյան կղզիներ են բերել սեփական մարտական ու պահակային շներին ու խաչասերել դրանք Իբերիական մաստիֆների հետ, որոնք այդ ժամանակ նույնպես բնակվում էին նույն կղզիներում։ XVIII դարի սկզբին նորաձևության մեջ մտավ ցլամարտը, և անհրաժեշտ էին հզոր շներ։ Բրիտանացիները, որոնք ապրել են այդ կղզիներում, սկսել են փնտրել շների ցեղատեսակ, որը կարող է պայքարել ցլերի դեմ։ Հենց այդ կարողությամբ է բացատրվում կադեբո շան անվանումը՝ «ցուլ շուն»։ Իսպանական ցեղային գրքում ցեղատեսակը հիշատակվել է արդեն 1923 թվականին, սակայն առաջին պաշտոնական գրանցումը կատարվել է մի քանի տարի անց՝ 1928-1929 թվականներին՝ Բարսելոնայում շների ցուցահանդեսում ցեղատեսակի ցուցադրումից հետո։
Արտաքին տեսք
Կադեբոն մեծ շան տպավորություն է թողնում, սակայն նրա հասակը չափազանց մեծ չէ, առավելագույնը՝ 58 սմ։ Առաջին հայացքից երևում են այս ցեղատեսակի հզոր, լավ զարգացած մկանները։ Գլուխը մեծ է՝ հստակ արտահայտված զարգացած ծնոտով։ Ականջները ծալվում են «վարդակի» տեսքով։ Այս ցեղատեսակի շները չեն լողանում. ցանկացած լողացում շեղում է ստանդարտից։ Պոչը բավականին երկար է, հասնում է կրծքային հոդին, հարթ է, առանց կոտրվածքների, ուժեղ և հիմքiց մինչև ծայրը նեղանում է։ Մազածածկույթը կոպիտ է և կարճ, ինչի շնորհիվ նրանց հարմար է պահել տանը։
Գունավորումը նախապատվության կարգով՝ վագրագույն, հարդագույն, սև։ Վագրագույն շների մոտ գերադասելի են մուգ, իսկ հարդագույն շների մոտ՝ առավել խորը երանգները։ Սպիտակ բծերը, որոնք կազմում են մարմնի ամբողջ գույնավորման մինչև 30%-ը, լինում են առջևի թաթերի, կրծքավանդակի և դնչի վրա։ Հանդիպում են նաև «սև դիմակով» շներ։
Քաղվածքներ ցեղի ստանդարտից։
Բնավորություն
Կադեբոները, ըստ էության, պահակներ են, որոնք հանցագործներին երբեք նույնիսկ մոտ չեն թողնի տիրոջը կամ պահպանվող օբյեկտին։ Սակայն այս շներին անհիմն ագրեսիայի դրսևորումը բնորոշ չէ, նրանք կարող են կռվի մեջ մտնել միայն ծայրահեղ անհրաժեշտության դեպքում։ Տանը շները սովորական ընտանիքի կողմից սիրված կենդանիներ են, որոնք հաշտ են ընտանիքի բոլոր անդամների, հատկապես՝ երեխաների հետ։ Կադեբոն պահանջում է մշտական և ուշադիր խնամք, կարևոր են նաև կանոնավոր մարզումները։ Նրանք հեշտությամբ ենթարկվում են վարժեցմանը և պատրաստակամորեն յուրացնում են նոր կարգադրությունները։
Արտաքին հղումներ
Կատեգորիա:Կենդանիներ այբբենական կարգով Կատեգորիա:Կաթնասուններ
Սոֆյա Յովանովիչ
Կենսագրություն
Սոֆյան դարձավ սերբական բանակի առաջին կանանցից մեկը ։ Նա ուսուցումն անցել է Պրոկուպլե և Վրանսկա Բանյա քաղաքներում, իսկ նրա մկրտությունը տեղի է ունեցել Ցրնա Չուկայում և Վելյա Գլավայում։ Սոֆյան զբաղված էր ճակատային գծի վրա հարձակումներով, դիվերսիայի և անակնկալ հարձակումների կազմակերպմամբ։ Նա արժանացել է բազմաթիվ մրցանակների, իսկ ֆրանսիացի լրագրողները նրան անվանել են «սերբական Ժանն դ'Արկ» ։ Փարիզում 1912 թվականին Le Petit ամսագրի շապիկին հայտնվել է Սոֆյա Յովանովիչի լուսանկարը։ Երկրորդ Բալկանյան պատերազմի ավարտից հետո Սոֆյան գնացել է աշխատելու երկաթուղային տնօրինությունում որպես պաշտոնյա։
Շուտով սկսվում է Առաջին համաշխարհային պատերազմը։ Սոֆյան վերադառնում է բանակ։ 1914 թվականի հուլիսի 28 լույս 29-ի գիշերը նա ընդունել Բելգրադի համար առաջին ճակատամարտը, ետ մղելով ավստրիացիների հարձակումը։ Սրեմյան կամավորական ջոկատի կազմում նա սերբական զինյալների առաջին խմբի հրամանատարն էր, որոնք Սավայի միջով անցել էին Սրեմ, որպեսզի պարզեն հակառակորդի դիրքերը և կտրեն հեռախոսային գիծը դեպի Զեմուն։ Սոֆիայի հետ հարձակման են անցել Միրոսսլավ Գոլուբովիչը, Պրեդրագ Կարակլաիչը, Պավել Արսենիչը և Միլիվոե Լազարևիչը։ Նրանք վերցրել էին երկու սերբական դրոշներ և դրանք դրել էին աշտարակների վրա, ապա զենքը զինամթերքով վերցրել էին և վերադարձել Բելգրադ ։
Սոֆիան մասնակցել է Դրինայի և Կոլուբարի մարտերին։ 1915 թվականի հոկտեմբերին Սերբիայի վրա Գերմանական կայսրության հարձակումից անմիջապես հետո նա մասնակցել է Բելգրադի համար ճակատամարտերին, պաշտպանելով տարածքը Ադա Ցիգանլիայից մինչև Դորչոլ, մայոր Դրագուտին Գավրիլովիչի հրամանատարության ներքո, որից հետո Սերբիայի բանակի հետ նահանջում է Ալբանիա և մասնակցում Սալոնիկի ճակատի ճեղքմանը, ինչպես նաև Բելգրադի ազատագրմանը։ Մարտերից մեկի ժամանակ նա վիրավորվել է, նրա թաթը կտրել են և նա մնացել է հաշմանդամ։ Ընդհանուր առմամբ, նա պատերազմի համար ստացել է 13 պարգև ։
Պատերազմից հետո, Սոֆյան ամուսնացել է գործընկերը Տիհոմիր Կրսմանովիչի հետ և ժողովրդի մեջ գրեթե չի հայտնվել։ Նա մահացել է 1979 թվականին, նրան թաղել են Բելգրադի Նոր գերեզմանատանը զինվորական պատիվներով ։ Սոֆիայի ծոռնուհին՝ դերասանուհի և ռեժիսոր Սանյա Կրսմանովիչ-Տասիչը, գրել է իր մեծ տատի մասին պիես է գրել՝ «Հացի ու արյան վկաները» (Приче хлеба и крви).
Արտաքին հղումներ
Կատեգորիա:Կանայք պատերազմում Կատեգորիա:Սերբ կանայք
Դուքս
Դուքս, դուկ, տուկ (Լատ dux-առաջնորդ), 1․ պատվաստիճան, ռազմական և քաղաքական պաշտոն Հռոմեական կայսրության ուշ, բյուզանդական կայսրության վաղ ժամանակաշրջանում։ 10-րդ դարում դուքս պատվաստիճանը տարածված է եղել Բյուզանդիայում, ուր զորավարի իրավասություններն անցել են դուքսերին կամ կատապանին, որին անհրաժեշտության դեպքում ենթարկվել են մի քանի բանակաթեմեր։ Դուքսերը 11-րդ դարում ձեռք են բերել քաղաքական ու դատավարական իշխանություն և 12-րդ դարում արդեն լիիրավ փոխարքաներ էին նահանգներում։ 11-12-րդ դարերի աղբյուրներում զորավար, արքոնտ, կատապան և դուքս անվանումները հաճախ գործածվել են միմյանց փոխարեն։ 2․ Հին գերմանացիների մոտ դուքս (հերցոգ) եղել է ցեղի ընտրովի առաջնորդը, վաղ միջնադարի Արևմտյան Եվրոպայում՝ ցեղային իշխան, ֆեոդալական մասնատվածության շրջանում՝ երկրամասի տիրակալ։ Ռազմա-ֆեոդալական աստիճանակարգում զբաղեցրել է երկրորդ տեղը թագավորից հետո։ Ֆեոդալական մասնատվածության վերացումից հետո դուքսը եղել է ավագանու բարձր տիտղոսներից մեկը։ 10-11-րդ դարերում Հայաստանի նվաճված նահանգների կառավարման համար Բյուզանդիայի նշանակած կառավարիչները կոչվել են դուքսեր (Հայքում, Վասպուրականում, Անիի կատապանությունում)։ Հայաստանի բյուզանդական հայազգի կառավարիչներն իրենց անվանել են դուկ, տուկ և այլն, իսկ Արիստակես Լաստիվերտցին այդ անվանումների փոխարեն օգտագործել է գավառապետ, գավառատեր, իշխան, կողմնակալ տերմինները։ Դուքս տուկ են անվանել նաև Եդեսիայի և Անտիոքի խաչակիր կառավարիչներին, հոգնոր առաջնորդնորին (քրիստոնյա և մուսուլման)։
Դքսությունը Գերմանիայում
Գերմանիայում նորից առաջացել էին 5 խոշոր տարածքային կազմավորում՝ ցեղային դքսություններ։ Ցեղային դքսերը ենթարկվում էին Գերմանիայի թագավորին և Սրբազան Հռոմեական կայսրության կայսրին սակայն ձևականապես և ժամանակ առ ժամանակ վերցնում իրարից կայսրության գահը։
Դքսությունը Ֆրանսիայում
Ֆրանսիայում պետության առաջացման սկզբում դքսերը ֆրանսիական գահի ամենամեծ վասալներն էին, սկզբնական շրջանում դքսերը գերազանցում էին թագավորին և հարստությամբ և հզորությամբ, ինչպես նաև ենթարկվում էին թագավորին նոմինալ։ Ֆրանսիական թագավորները հաճախ էին կնքում ամուսնություններ իրենց ընտանիքների և դքսերի ընտանիքների միջև, վախենալով իրենց վասալներից։ Ժամանակի ընթացքում թագավորական տարածքների լայնացման հետևանքով, ստեղծվեց հնարավորություն ստեղծել թագավորության տարածքներում բազմաթիվ կոմսություններ, որոնց մեծամամասնությունը ստացավ դքսի տիտղոս։
Դքսությունը Անգլիայում
Անգլիայում դքսերը արքայազնների երկրորդ աստիճանն էին։ Այժմ Բրիտանիայում միայն Կորնուոլլ դուքսն է, որ ունի հողային տարածքներ և որոշ իրավունքներ իր հողակտորում։ Մնացած բոլոր դքսերի տիղոսները, չհաշված Լանկստեր դուքսերին, որոնց տիտղոսը կրում են հենց միապետները արարողական են։
Դքսությունը Իսպանիայում
Իսպանիայում դքսերը և գրանդերը կրում են «El Excelentísimo Señor» ստորագյալը։
Դքսությունը Ռուսաստանում
Ցարական Ռուսաստանում դքսի տիտղոսը հավասարազոր էր իշխանի տիտղոսին։ Հաճախ ենթադրվում են, որ Ալեքսանդր Մենշիկովը եղել էր միակ ռուս ազնվականը, ով կրում էր դքսի տիտղոսը։ Սակայն դա չի համապատասխանում իրականությանը։ Ալեքսանդր Մենշիկովը եղել էր միակ ռուս ազնվականը, ով ստացել էր դքսի տիտղոսը ռուս կայսրից։
Տես նաև
Հերցոգ
Կատեգորիա:Ազնվական տիտղոսներ Կատեգորիա:Տիտղոսներ
Աֆանասևո (գյուղ, Դուխովշչինսկի շրջան)
Աֆանասևո (Афанасьево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Խոսե Լաուրել
Կենսագրություն
Խոսե Լաուրելը ծնվել է ֆիլիպինցիների հարուստ ընտանիքում, 1915 թվականին ավարտել է իրավաբանական քոլեջը, ապա 1919 թվականին՝ Ֆիլիպինների Սանտո Տոմասի համալսարանը և ԱՄՆ-ի Եյլի համալսարանի իրավաբանական դպրոցը։ Հայրենիք վերադառնալուց հետո՝ 1922-1923 թվականներին, դարձել է Ֆիլիպինների ներքին գործերի և տեղական ինքնակառավարման նախարար։ Ավելի ուշ եղել է սենատոր Ֆիլիպինների Սենատում և Գերագույն դատարանի անդամ։
Երկրորդ համաշխարհային պատերազմի ժամանակ, երբ 1942 թվականին ճապոնական զորքերը գրավել են Ֆիլիպինները, Լաուրելը համագործակցել է ճապոնական օկուպացիոն իշխանությունների հետ և մասնակցել ժամանակավոր կառավարության կազմակերպմանը, այնուհետև դարձել սահմանադրության նախապատրաստման կոմիտեի նախագահ։ 1943 թվականի ընտրություններում ընտրվել է Ֆիլիպինների երկրորդ հանրապետության նախագահ։ Արևելաասիական մեծ խորհրդաժողովը  տեղի է ունեցել 1943 թվականին Տոկիոյում։ Պատերազմի ժամանակ Լաուրելի վրա երկու անգամ հարձակվել են պարտիզանները։ Երբ 1945 թվականի մարտին իրենց պաշտպանության համար լրացուցիչ Ճապոնական ուժեր են եկել Ֆիլիպիններ Տոմոյուկի Յամասիտայի հրամանատարությամբ, նա զգալի աջակցություն է ցուցաբերել նրան։ 1945 թվականի օգոստոսի 15-ին Ճապոնիայի կապիտուլյացիայից հետո Լաուրելը հայտարարել է Ֆիլիպինների Հանրապետության կառավարության լուծարման մասին, և շուտով ամերիկյան օկուպացիոն իշխանությունները գեներալ Դ. Մաքարթուրի գլխավորությամբ ձերբակալել են Լաուրելին և բանտարկել Տոկիոյի Սուգամո բանտում։
1946 թվականի հուլիսին Լաուրելը վերադարձել է Ֆիլիպիններ։ 1948 թվականին այդ ժամանակվա նախագահ Մանուել Ռոխասը ներում է շնորհել նրան։ Լաուրելին առաջին անգամ աջակցություն է ցուցաբերվել երկրում, 1951 թվականին նա ընտրվել է Սենատի անդամ, ինչպես նաև նախագահական ընտրություններում սատարել է Ռ. Մագսայսային։ 1954 թվականին այցելել է Միացյալ Նահանգներ որպես պատվիրակության ղեկավար, որը պետք է կնքեր մի շարք առևտրային համաձայնագրեր։ 1957 թվականին հեռացել է քաղաքականությունից և մահացել է 1959 թվականին ։
Անձնական կյանք
Լաուրելն ամուսնացել է Պասենսիա Հիդալգոյի հետ 1911 թվականի ապրիլի 9-ին ։ Նրանք ունեցել են ինը երեխա։
Մատենագրություն
Կատեգորիա:Ֆիլիպինների նախագահներ Կատեգորիա:Երկրորդ համաշխարհային պատերազմի քաղաքական առաջնորդներ Կատեգորիա:Եյլի համալսարանի շրջանավարտներ Կատեգորիա:Բնօրինակում անաղբյուր հոդվածներ
Բաբովնյա (Տացինսկի շրջան)
Բաբովնյա (Бабовня), գյուղ Ռուսաստանի Ռոստովի մարզի Տացինսկի շրջանում։ Մտնում է Կովիլկինսկի գյուղական համայնքի կազմի մեջ։ Բնակչությունը կազմում է 195 մարդ։
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
Ծնունդ
Տեխնիկական համատեքստում նաև կոչվում է Այլ կերպ անվանում են «ծննդաբերություն»։ Այս հոդվածը վերաբերում է կաթնասունների և այլ կենդանիների ծնունդներին։ Մարդկանց մեջ ծնվելու համար տե՛ս Ծննդաբերություն:
Ծնունդ (Birth), սերունդ ունենալու գործընթաց, այլ կերպ անվանում են ծննդաբերություն։ Կաթնասունների մոտ այս գործընթացը սկսվում է հորմոններից, որոնք հանգեցնում են արգանդի մկանային պատերի կծկման՝ պտղին դուրս են մղելով զարգացման փուլ, երբ նա պատրաստ է ուտել և շնչել։
Որոշ տեսակների մոտ սերունդը կարող է շարժվել ծնվելուց անմիջապես հետո, իսկ մնացածի մոտ այն զարգանում է կյանքի ընթացքում։ Պարկավորների մոտ կարճատև հղիությունից հետո պտուղը ծնվում է անհաս վիճակում, այնուհետև զարգանում է մոր արգանդում։
Միայն կաթնասունները չեն, որ ծննդաբերում են։ Որոշ սողուններ, երկկենցաղներ, ձկներ և անողնաշարավորներ իրենց ներսում կրում են իրենց զարգացող ձագերին։ Նրանցից մի քանիսը ձվածին են իսկ մյուսները կենդանածին, սաղմը զարգանում է նրանց մարմնի ներսում, ինչպես կաթնասունների դեպքում։
Կաթնասուններ
Խոշոր կաթնասունները, օրինակ պրիմատները, կովերը, ձիերը, որոշ այծքաղները, ընձուղտներ, գետաձիեր, ռնգեղջյուրները, փղերը,կետերը, դելֆինները և խոզերը, հիմնականում ունենում են մեկ ծնունդ, բայց երբեմն հնարավոր է ունենան երկվորյակ կամ բազմակի ծնունդ։
Կետերի, դելֆինների և խոզուկների դեպքում ձագի պոչը առաջինն է ծնվում, ինչը նվազացնում է նրա խեղդվելու վտանգը ։ Մայրը օգնում է նորածին ձագին բարձրանալ ջրի մակերես՝ շնչելու համար ։
Փոքր կաթնասունների մեծամասնությունը բազմակի ձագեր են ունենում,որոնք կարող են լինել տասներկու կամ ավելի։ Այս կենդանիներից յուրաքանչյուր պտուղ շրջապատված է լինում իր ամնիոտիկ պարկով և ունենում է առանձին ընկերքը։ Այն ծննդաբերության ժամանակ բաժանվում է արգանդի պատից և պտուղը շարժվում է դեպի ծննդաբերական ջրանցք։
Շատ հազվադեպ են հանդիպում մեծ կաթնասունները, որոնք ծնում են երկվորյակներ, սակայն երբեմն դա կարող է տեղի ունենալ փղերի չափ մեծ կաթնասունների մոտ։ 2018 թվականի ապրիլին Տանզանիայի Տարանգիր ազգային պարկում մոտ 8 ամսական երկվորյակ փղեր կային, որոնք միանում էին իրենց մոր հոտին, ըստ հաշվարկների նրանք ծնվել էին 2017 թվականի օգոստոսին ։
Մարդու ծննդաբերություն
Մարդիկ սովորաբար տալիս են մեկ պտուղ։ Մոր մարմինը ծննդաբերությանը պատրաստվում է հորմոնով, որը արտադրում է հիպոֆիզ, ձվարանների և ընկերքի կողմից ։ Հղիության ընդհանուր ժամկետը՝ բեղմնավորումից մինչև ծնունդ, սովորաբար տևում է մոտ 38 շաբաթ (ծնունդը սովորաբար տեղի է ունենում վերջին դաշտանից 40 շաբաթ հետո)։ Ծննդաբերության ընթացքը տևում է մի քանի ժամ և ունի երեք փուլ. Առաջին փուլը սկսվում է արգանդի մկանային պատերի մի շարք ակամա կծկումներով և արգանդի վզիկի աստիճանաբար լայնացումամբ։ Առաջին փուլը սկսվում է, երբ արգանդի վզիկը լայնանում է ավելի քան 4 սմ տրամագիծ և կծկումներն ավելի ուժեղ ու կանոնավոր են դառնում։ Երեխայի գլուխը (կամ հետույքը) ծննդաբերության ժամանակ մղվում է արգանդի վզիկ, որն աստիճանաբար լայնանում է մինչև 10 սմ տրամագիծ։ Որոշ ժամանակ անց ամնիոտիկ պարկը պայթում է, և պտղաջրերը դուրս են գալիս ։ Երկրորդ փուլում՝ սկսվում է արգանդի վզիկի լրիվ լայնացումը, արգանդի ուժեղ կծկումները և մոր ակտիվ հրումը՝ երեխային դուրս է գալիս հեշտոցով, որը ծննդաբերության այս փուլում կոչվում է ծննդաբերական ջրանցք, երեխան ծնվում է պորտալարին կցված ։ Երրորդ փուլում, որը սկսվում է երեխայի ծնվելուց հետո,մի քանի րոպեի ընթացքում հետագա կծկումները դուրս են մղում ընկերքը, ամնիոտիկ պարկը և պորտալարի մնացած մասը ։
Արգանդի մեջ պտուղը կախված է արյան շրջանառությունից ընկերքի միջոցով՝ ներառյալ գազային փոխանակումը, չծնված երեխայի արյունը շրջանցում է թոքերը՝ հոսելով օվալ անցքի միջով, դա միջնապատի անցք է որը բաժանում է աջ և ձախ նախասրտերի։
Ծնվելուց հետո պորտալարը սեղմվում և կտրվում է, երեխան սկսում է շնչել հետո արյունը սկսում է հոսել աջ փորոքից դեպի թոքեր՝ գազային փոխանակման համար, թթվածնով հագեցած արյունը վերադառնում է ձախ նախասիրտ, որը մղվում է ձախ փորոք այնուհետև մղվում է հիմնական զարկերակային համակարգ։ Այս փոփոխությունների արդյունքում ձախ նախասրտի արյան ճնշումը գերազանցում է աջ նախասրտի ճնշումը, այս տարբերությունը ստիպում է օվալ անցքին փակվել՝ բաժանելով սրտի ձախ և աջ կողմերը(սաղմնային մնացորդները) ։
Կովեր
Կովերի ծնունդը բնորոշ է ավելի մեծ կաթնասուններին։ Հորթի նորմալ ծննդաբերության ժամանակ կովը անցնում է երեք փուլ։ Առաջին փուլի ընթացքում նախիրի մնացած մասից հեռու կենդանին հանգիստ տեղ է փնտրում։ Հորմոնների փոփոխությունները հանգեցնում են ծննդաբերական ջրանցքի փափուկ հյուսվածքների թուլացման, քանի որ մոր մարմինը պատրաստվում է ծննդին, արգանդի կծկումներն արտաքինից ակնհայտ չեն, բայց կովը կարող է անհանգիստ լինել։ Յուրաքանչյուր կծկումով պտուղը մղվում է դեպի ծննդյան ջրանցք, և կովի արգանդի վզիկը աստիճանաբար սկսում է լայնանալ։ Առաջին փուլը կարող է տևել մի քանի ժամ և ավարտվում է, երբ արգանդի վզիկը լիովին լայնանացած է։ Երկրորդ փուլը ընթանում է, երբ կա ամնիոտիկ պարկի արտաքին ելուստ, որին հետևում է հորթի առջևի սմբակների և գլխի տեսքը ՝(կամ երբեմն հորթի պոչը և հետևի ծայրը) :Երկրորդ փուլում կովը սովորաբար պառկում է կողքի վրա՝ հրելու համար, հորթը անցնում է ծննդյան ջրանցքով։ Հորթի ամբողջական ծնունդը (կամ սրունքների բազմակի ծնունդը) նշանակում է երկրորդ փուլի ավարտը։ Կովը ոտքի է կանգնում (եթե այս փուլում պառկած է), պտտվում է և սկսում եռանդով լիզել հորթին։ Հորթը վերցնում է իր առաջին մի քանի շունչը և րոպեների ընթացքում պայքարում է ոտքի կանգնելու համար։ Ծննդաբերության երրորդ և վերջին փուլը ընկերքի ծնունդն է, որը սովորաբար դուրս է գալիս մի քանի ժամվա ընթացքում ։
Շներ
Երբ ծննդաբերությունը մոտենում է, կծկումներն ավելի հաճախակի են դառնում ։ Ծննդաբերությունը շների մոտ կարելի է բաժանել 3 փուլի. Առաջին փուլում արգանդի վզիկը լայնանում է՝ առաջացնելով անհանգստություն։ Այս փուլի ընդհանուր նշաններն են՝ շնչահեղձությունը և փսխումը։ Դա կարող է տևել մինչև 12 ժամ ։ Երկրորդ փուլը սերունդների անցումն է։ Ամնիոտիկ պարկը դա շողշողացող մոխրագույն պարկ է, որտեղ գտնվող ձագը շարժվում է արգանդի մեջ։ Հետագա կծկումներից հետո պարկը դուրս է մղվում և ձագը պատռում է թաղանթը՝ որտեղից դուրս է գալիս թափանցիկ հեղուկ։ Մայրը կրծում է պորտալարը և լիզում է ձագին, ինչը խթանում է նրա շնչառությանը։ Եթե ձագը վեց րոպեի ընթացքում առաջին շունչը չկատարի, նա կմահանա։ Հետագա ձագերը հաջորդում են միմյանց նույն ձևով, սովորաբար ավելի քիչ ուժով, քան առաջինը 15-60 րոպե ընդմիջումներով։ Եթե ձագը 2 ժամվա ընթացքում դուրս չի եկել, ապա պետք է դիմել անասնաբույժին ։ Երրորդ փուլը ընկերքի անցումն է։ Սա հաճախ տեղի է ունենում երկրորդ փուլի հետ միարժամանակ յուրաքանչյուր սերնդի հեռանալուց ։
Պարկավորներ
Մանուկը կենգուրուն ծնվում է անհաս վիճակում ։ Հղիության շրջանը տևում է կարճ։ Երբ մայրը մաքրում է իր քսակը ուրեմն մոտ է ծննդաբերությունը։ Երբ ծնվում է ձագը լինում է վարդագույն, կույր, առանց մորթի և մի քանի սանտիմետր երկարությամբ։ Նա ունենում է քթանցքներ, որով կարողանում է շնչել, առաջի ոտքերը կպչում են մոր մազերին, իսկ հետևի ոտքերը զարգացած չեն։ Նա սողում է մոր մորթիի միջով և գնում է ընկնում է քսակ։ Այստեղ նա ամրանում է ծծակին, որը ուռչում է բերանի ներսում։ Նա մի քանի ամիս մնում է կուրծքին, մինչև բավականաչափ զարգացանա և դուրս գա ։ Կենգուրուները ծնվում են «բերանի վահաններով» ։
Այլ կենդանիներ
Ջրային օրգանիզմներում բեղմնավորումը գրեթե միշտ արտաքին է, երբ սերմնահեղուկը և ձվերը ազատվում են ջրի մեջ (բացառություն են կազմում շնաձկները, որոնք ունեն ներքին բեղմնավորում ): Միլիոնավոր ձու կարող են արտադրել առանց ծնողների մասնակցության։ Ցամաքային անողնաշարավորները նույնպես կարող են արտադրել մեծ քանակությամբ ձվեր։
Որոշ ձկներ, սողուններ և երկկենցաղներ իրենց ջանքերը ներդնում են ավելի քիչ քանակությամբ ձագեր ունենալու համար, որոնք ավելի հավանական է, որ կգոյատևեն մինչև հասուն տարիք։ Թռչունները խնամում են իրենց ձագերին հոգում են նրանց կարիքները ձվից դուրս գալուց հետո ։
Ձվածնությունը վերարտադրման եղանակ է, երբ սաղմը զարգանում է ձվի ներսում և մնում է մոր մարմնում, մինչև նրանք պատրաստ լինեն դուրս գալուն։ Ձվաբույծ կենդանիները նման են կենդանածին տեսակներին, քանի որ ունեն ներքին բեղմնավորում։ Ձագերը ծնվում են զարգացած վիճակում և չունեն կապ ընկերքի հետ իսկ չծնված ձագերը սնվում են ձվի դեղնուցով։ Մոր օրգանիզմը ապահովում է գազի փոխանակումը (շնչառությունը), դա անհրաժեշտ է ձվածին կենդանիների համար ։ Շատ շնաձկների մոտ ձվերը դուրս են գալիս մոր մարմնի ձվաբջիջ, սաղմերը սնվում են ձվի դեղնուցով և ձվաբջջի պատերի գեղձերից արտազատվող հեղուկներով ։ Ռեքվիեմի շնաձկները պահպանում են պլասենցային կապը զարգացող երիտասարդների հետ, այս պրակտիկան հայտնի է որպես կենդանություն։ Սա ավելի շատ նման է կաթնասունների հղիությանը, քան մյուս ձկներինը։ Այս բոլոր դեպքերում երիտասարդները ծնվում են կենդանի և լիովին գործունակ ։ Անոտ երկկենցաղների մեծ մասը ձվածին են և ծնում են արդեն զարգացած ձագեր ։ Ալպիական սալամանդրա («Salamandra atra ») ցեղի տանզանական դոդոշներից մի քանի տեսակներ ձվածիններ են, զարգանում են թրթուրների մոր ձվաբջջի ներսում և ի վերջո հասունանում են լիովին :Կենսունակության զարգացած ձևը, որը կոչվում է ընկերքային կենսունակություն, ընդունվել է կարիճների և ուտիճների որոշ տեսակների, շնաձկների, օձերի և թավշյա որդերի կողմից։ Նրանցում զարգացող սաղմը սնվում է ընկերքի միջոցով։ Առաջին ընկերքը հայտնաբերվել է անհետացած ձկների խմբում, որը կոչվում է պլակոդերմ։ Պլակոդերմները բոլոր կենդանի ծնոտավոր ձկների (Gnathostomata) նախնիների քույր խումբն են, ներառյալ խոնդրիխթյանները, շնաձկները և ոսկրոտ ձկները՝ օստեյխտները։
Ավստրալիայում Գոգոյի ձևավորման բրածոն, որը պահվել է Դևոնի ժամանակաշրջանից, 380 միլիոն տարի առաջ, հայտնաբերվել է սաղմի ներսում՝ պորտալարի միջոցով միացված դեղնուցի պարկին։ Բրածոն հաստատում էր այն վարկածը, որ պլակոդերմների ենթախումբը, որը կոչվում է ptyctodontids, բեղմնավորում է իրենց ձվերը ներսից։ Որոշ ձկներ որոնք պարարտացնում են ներսի ձվերը նույնպես կենդանի ձագեր են ծնում։ Այս հայտնագործությունը 200 միլիոն տարով հետ է մղում կենդանի ծնունդների մասին մեր գիտելիքները :Մեկ այլ սեռի բրածո հայտնաբերվել է երեք սաղմով նույն դիրքում ։ Մողեսներից կենսատու մողեսը (Zootoca vivipara), անգուիս օձը և սցինկների շատ տեսակներ կենդանիներ են, որոնք երիտասարդ կենդանիներ են ծնում։ Շատերը ձվածին են, բայց մյուսները, օրինակ հսկա մողեսները և հսկայական նախալեզու սափրագլուխ ցեղերի ներկայացուցիչները, ծնում են կենդանածին ձագեր, որոնք զարգանում են ներսում՝ իրենց սնուցումը ստանալով կաթնասունների ընկերքից։ Աֆրիկյան տեսակը՝ «rachylepis ivensi »-ն, զարգանում է սողունային ընկերքից ։ Վ իշապները և իժերը նույնպես ծնում են կենդանածին ձագեր ։
Միջատների մեծամասնությունը ձվեր են ածում, բայց շատ քչերն են ծնում սերունդներ ։ Լվիճն ունի կյանքի բարդ շրջան և բայց ամռան ամիսներին կարողանում է արագ բազմանալ։ Էգերը արտադրում են չբեղմնավորված ձվեր, որոնք պահում են իրենց մարմնում :: Սաղմերը զարգանում են իրենց մայրերի ձվարններում։ Ծնվում են էգ նիմֆեր, որոնք արագ աճում են և շուտով իրենք ավելի շատ էգ սերունդ են տալիս ։ Որոշ դեպքերում նորածին նիմֆերը իրենց ներսում ունենում են արդեն զարգացող սաղմեր ։
Արտաքին հղումներ
Կատեգորիա:Կենդանիներ այբբենական կարգով Կատեգորիա:Կյանք Կատեգորիա:Բազմացում
Գեորգի Գեորգիյանց
Գեորգի Գերասիմի Գեորգիյանց, բալետի արտիստ, պարուսույց։ ՀԽՍՀ վաստակավոր արտիստ (1946)։
Կենսագրություն
Գեորգի Գեորգիյանցը ծնվել է Մախաչկալայում։ 1938 թվականին ավարտել է Բաքվի պարարվեստի ուսումնարանը` Վ. Երմոլևի և Գ. Յազվինսկու դասարանները։ 1932 թվականին հանդես է եկել Սարատովի օպերայի և բալետի, 1933-1935 թվականներին` Տաշքենդի, 1935-1938 թվականներին` Ախունդովի անվան, 1938-1962 թվականներին` Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոններում։ 1960-1962 թվականներին աշխատել է նաև որպես մանկավարժ-կրկնուսույց։ 1973 թվականից եղել է երևանյան սառցե բալետի գլխավոր բալետմայստերը։ Մահացել է Երևանում ։
Հանդես է եկել հետևյալ ներկայացումներում`
Աստերոիդների ցանկ (297601-297700)
Աստերոիդների ցանկ (297501-297600) * Աստերոիդների ցանկ * Աստերոիդների ցանկ (297701-297800)
Կոգորնո
Կոգոռնո  (Cogorno), կոմունա Իտալիայի Լիգուրիա մարզում։ Գտնվում է Ջենովա գավառում։ Բնակչության թիվը կազմում է 1660 մարդ 2008 թվականի մարդահամարի տվյալների համաձայն։ Բնակչության խտությունը կազմում է 594մարդ/ կմ²։ Զբաղեցնում է՝ 9 կմ² ։ Հեռախոսի կոդ- +39 0185։ Փոստային ինդեքս- 16030։
Ժողովրդագրություն
Բնակչության աճ․
Արտաքին հղումներ
Կատեգորիա:Իտալիայի բնակավայրեր
Dove si vola
Dove si vola, Մարկո Մենգոնիի դեբյուտային մինի ալբոմը, ով հաղթել է իտալական իքս ֆակտորի երրորդ եթերաշրջանում։ Ալբոմը թողարկվել է 2009 թվականի դեկտեմբերի 4-ին ։ Ալբոմը ստացել է պլատինե մրցանակ Wind Music Awards 2010-ում։
Ոզնին մշուշում
«Ոզնին մշուշում»՝ Յուրի Նորշտեյնի սովետական անիմացիոն ֆիլմ։ Արտադրված է «Սոյուզմուլտֆիլմ» ստուդիայի կողմից 1975 թվականին։ Ֆիլմը ստացել է ավելի քան 35 միջազգայի և ներսովետական մրցանակներ ։
1976 թվականին մուլտֆիլմը ստանում է առաջին մրցանակները մուլտիպլիկացիայի սովետական փառատոնում՝ Ֆրունզեում, և ֆիլմեր փոքրերի և երեխաների համար փառատոնում՝ Թեհրանում ։ 2003 թվականին «Ոզնին մշուշում» մուլտֆիլմը համարվել է բոլոր ժամանակների լավագույն մուլտֆիլմ՝ տարբեր երկրների 140 կինոքննադատների և մուլտիպլիկատորնի հարցման արդյունքում .։
Սյուժե
Ամեն երեկո Ոզնին գնում էր Արջուկի մոտ աստղերը հաշվելու։ Նրանք նստում էին կոճղին և թեյ ըմպելով դիտում աստղային երկինքը։ Ծխնելույզից աջ Արջուկի աստղերն էին, իսկ ձախ՝ Ոզնու։
Ստեղծումը
Սցենարը կառուցված է ըստ Սերգեյ Կոզլովի հեքիաթի։ Նորշտեյնը ֆիլմի մասին ասում էր հետևյալը.
Մշակութային ազդեցություն
2009 թվականի հունվարին Կիևում՝ Ռևտարսկի և Գեորգիևսկի ծառուղիներում, կանգնեցվել է Ոզնու հուշարձանը։ Այն պատկերված է նստած վիճակում։
«Ոզնին մշուշում»–ը հայտնի է նաև արտերկրում։ 2009 թվականին այս մուլտֆիլմի ծաղրերգությունը օգտագործվել է «Spies Reminiscent of Us»–ի «Гриффины» անիմացիոն ֆիլմում։
«Смешарики» մուլտֆիլմի մի սերիան ստեղծված է «Ոզնին մշուշում» մուլտֆիլմի մոտիվներով։
Դասական անիմատոր Խայաո Միդզակին անվանել է «Ոզնին մշուշում»–ը իր սիրած աշխատանքների թվում, նշելով Նորշտեյնի՝ ակնառու նկարիչ լինելու փաստը։
Արտաքին հղումներ
Ոզնին մշուշում, մուլտֆիլմն ամբողջությամբ
Կատեգորիա:Խորհրդային մուլտֆիլմեր Կատեգորիա:Ռուսերեն ֆիլմեր Կատեգորիա:1975 ֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Կորյակինո (գյուղ, Դանիլովսկի շրջան)
Կորյակինո (Корякино), գյուղ Ռուսաստանի Յարոսլավլի մարզի Դանիլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Յարոսլավլի մարզի Դանիլովսկի շրջանի բնակավայրեր
Բոցենի միամյա
Բոցենի միամյա (Phlox drummondii), պատկանում է կապտուկազգիների (Polernoniaceae) ընտանիքին։ Հայրենիքը Տեխասն` (ԱՄՆ) ։
Կենսաբանական նկարագիր
Բոցենին լինում է երկու տեսակ՝ միամյա և բազմամյա։ Միամյաներից հայտնի է ''Ph. Drummondi Hook''. այս տեսակը ուշագրավ է իր երկարատև ծաղկումով և բազմերանգ ու դիմացկուն ծաղիկներով։ Հանդիպում են ամենուր։ Այս տեսակի տարբեր սորտերի բարձրությունը տատանվում է՝ 15-30 սմ-ի սահմաններում։
Բոցենին մեծ մասամբ օգտագործվում է ծաղկային ձևավորումներում։ Հետաքրքիր սորտերից են՝ ''Ph. Drummondi grandiflora-ն'', որունք ունեն 30-35 սմ բարձրություն։
Բարձրահասակների շարքին կարելի է դասել նաև ''Ph. Dr. curpidata''-ն, որի ծաղիկները ատամնավոր են, աստղաձև ունեն խայտաբղետ գույն։ Միամյա բոցենին խորհուրդ չի տրվում մշակել արդյունաբերական շրջակայքում։
Դասեր
<div class= style="-moz-column-count։2; column-count։2; -webkit-column-count։2;"> <div class= style="-moz-column-count։1; column-count։1; -webkit-column-count։1;">
Արտաքին հղումներ
Կատեգորիա:Բույսերի ընտանիքներ
Լենրի Փիթերս
Կենսագրություն
Ծնվել է Սիերա Լեոնե կրեոլական ընտանիքում։ 1949 թվականին տեղափոխվել է Սիերա Լեոնե, որտեղ սովորել է Ֆրիտաունի Ուելսի արքայազնի դպրոցում։ 1952 թվականից նա ուսումը շարունակել է Քեմբրիջի Տրինիտի քոլեջում, 1956 թվականին ստացել է գիտության բակալավրի աստիճան։ Ուսման ընթացքում ընտրվել է Աֆրիկայի ուսանողների միության նախագահ։
1956-1959 թվականներին սովորել է Լոնդոնի համալսարանական քոլեջի հիվանդանոցում, 1959 թվականին ստացել է վիրաբույժի դիպլոմ։
1955-1968 թվականներին աշխատել է BBC ռադիոյում, ծրագրեր պատրաստել աֆրիկյան երկրների համար։ Նա բժշկությամբ է զբաղվել Գիլդֆորդում և Նորթհեմփթոնում։ Անգլիայի վիրաբույժների թագավորական քոլեջի անդամ էր։
Վերադառնալով Գամբիա՝ շարունակել է իր վիրաբուժական պրակտիկան Բանջուլում։ Որպես մարդասեր ձգտում էր կիսել իր հարստությունը կարիքավորների հետ։
Ընտրվել է Գամբիայի հուշարձանների պահպանության պատմական հանձնաժողովի նախագահ, եղել է Գամբիայի ազգային գրադարանի և Գամբիայի քոլեջի տնօրենների խորհրդի նախագահ (1979-1987)։
Նա մահացել է Դաքարում հիվանդության պատճառով։
Ստեղծագործություն
Բանաստեղծություններ (1964), Արբանյակներ (1967), Կատչիկալի (1971) բանաստեղծական ժողովածուների հեղինակ, անձնական բժշկական պրակտիկայի տպավորությունների հիման վրա գրված «Երկրորդ շրջանը» (1965) վեպը, որը պատմում է աֆրիկյան հասարակության վիճակի մասին շատ երկրների անկախության նախօրեին։
Ընտրվել է Գամբիայի գրողների միության նախագահ։
Արտաքին հղումներ
Կատեգորիա:20-րդ դարի բանաստեղծներ Կատեգորիա:Գամբիացի բանաստեղծներ Կատեգորիա:Գամբիացի գրողներ Կատեգորիա:Բանաստեղծներ այբբենական կարգով
Անրի Բերգսոն
Անրի Բերգսոն (Henri Bergson, ), ֆրանսիացի փիլիսոփա, ինդիվիդուալիզմի ներկայացուցիչ։ Արժանացել է Նոբելյան մրցանակի։
Հիմնական երկերն են՝ «Գիտակցության անմիջական տվյալներ» (1889), «Մատերիա և հիշողություն» (1896), «Ստեղծարար էվոլյուցիա» (1907), «Բարոյականության և կրոնի երկու աղբյուրներ» (1932)։ Դիալեկտիկային հակադրել է ստեղծարար էվոլյուցիայի իր ուսմունքը, որը հիմնված է կենսաբանական իդեալիզմից փոխառված հասկացությունների վրա ։
Գայանե Գրիգորյան
Գայանե Էդուարդի Գրիգորյան (ծնվ. փետրվարի 20, 1971 թ., Ստեփանակերտ), Արցախի պետական գործիչ։
1996 թվականին ավարտել է Արցախի պետական համալսարանը։
2007 թվականին Արցախի կառավարության հոկտեմբերի 9-ի թիվ 255 որոշման համաձայն նշանակվել և առ այսօր աշխատում է Արցախի մշակույթի և երիտասարդության հարցերի նախարարի տեղակալի պաշտոնում։ Համակարգում է երիտասարդական քաղաքականությունը։
Կատեգորիա:Արցախի քաղաքական գործիչներ Կատեգորիա:Հայ կին քաղաքական գործիչներ Կատեգորիա:1971 ծնունդներ Կատեգորիա:Ստեփանակերտ քաղաքում ծնվածներ Կատեգորիա:Արցախի պետական համալսարանի շրջանավարտներ
Հայկական իշամեղու
Հայկական իշամեղու ՝ իշամեղուների հազվադեպ տեսակ, ընդգրկված է Ռուսաստանի և Ուկրաինայի կարմիր գրքերում։
Արտաքին հղումներ
Կատեգորիա:Միջատներ Կատեգորիա:Թաղանթաթևավորներ Կատեգորիա:Վտանգված տեսակներ
Պաիստու (Էստոնիայի շրջան)
Պաիստու շրջան (Paistu vald), շրջան Էստոնիայի Վիլյանդիմաա նահանգում։ Շրջանի կենտրոնն է Պաիստու գյուղը։
Բնակչություն
2009 թվականի տվյալներով շրջանում բնակվում էին 1601 մարդ։ Բնակչության խտությունը շրջանում կազմում էր 12,41 մարդ/կմ²։
Արտաքին հղումներ
Կատեգորիա:Էստոնիայի շրջաններ
Մուսիևկա (գյուղ, Ռուժինսկի շրջան)
Մուսիևկա (Мусіївка), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1609 թվականին։
Արտաքին հղումներ
Կատեգորիա:Ուկրաինայի Ժիտոմիրի մարզի Ռուժինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1609 թվականին հիմնադրված բնակավայրեր
Կաբասի ամրոց
Կաբասի ամրոց (Castillo de Cabas), գտնվում է Իսպանիայի Վալենսիայի տարածաշրջանի Միլառես (Millares) բնակավայրի մոտ։ 2002 թվականի հունիսի 3-ին ամրոցն ընդգրկվել է Իսպանիայի մշակութային ժառանգությունների ցանկում R-I-51-0010789 գրանցման համարի ներքո։
Նկարագրություն
Կաբասի ամրոցը ներկայումս գտնվում է տարածաշրջանի հյուսիսային հատվածում` բնակավայրին շատ մոտ` բարձունքի վրա, որի կողքով անցնում է Ջուքար (Júcar) գետը։ Ունի ուղղանկյուն հատակագիծ։ Շինարարության համար օգտագործվել է աղյուս։ Ներկայումս պահպանվել է ամենամեծ աշտարակը, որի կողքին գտնվում են ատամնավոր պարսպի պատի հատվածները։ Ամրոցի մնացած հատվածից այդքան էլ բան չի պահպանվել։ Ամրոցին շատ մեծ վնաս է հասցրել մայրուղու շինարարությունը, որը անցնում է հենց նրա կողքով։
Ծանոթագրություններ
http://www.cult.gva.es/dgpa/bics/Detalles_bics.asp?IdInmueble=127
Կատեգորիա:Անդալուսիայի ամրոցներ
Աֆանասիխա
Աֆանասիխա (Афанасиха), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Կրասնոբակովսկի շրջանի բնակավայրեր
Սու-57
Սու-57 (գործարանային ինդեքսը T-50) — հեռանկարային ռուսական բազմաֆունկցիոնալ հինգերորդ սերնդի կործանիչ։ Մինչև 2017 թվականը ինքնաթիռը հայտնի էր գործարանային T-50 ինդեքսով։ 2017-թվականի օգոստոսի 11-ին   ՎԿՍ ՌԴ նախագահ Վիկտոր Բոնդարև առաջին անգամ պաշտոնապես հաստատել է սերիական անվանումը հինգերորդ սերնդի կործանիչ  ։
Ինքնաթիռը փոխարինում է ռուսական ՌԱԶՄԱՕԴԱՅԻՆ ծանր կործանիչ Սու-27- ին ։
Առաջին թռիչք օդանավը կատարել է 2010-թվականի հունվարի 29-ին ։ 2013-ին սկսվել է փոքր ինքնաթիռների արտադրությունը КнААЗе-ում (որտեղ իրականացվել է փորձնական նմուշների հավաքում )։
2010 թվականի 29 հունվարի առաջին T-50-ը (Սու-57) առաջին անգամ բարձրացել է օդ, իրականացրաց թռիչքը տեւեց մոտ 45 րոպե ։ Մեքենան կառավարում էր վաստակավոր փորձարկիչ օդաչու Ռուսաստանի Հերոս Սերգեյ Բոգդան
Roddy Ricch
Ռոդրիկ Ուեյն Մուր կրտսեր, ավելի հայտնի է որպես Roddy Ricch, ամերիկացի ռեփեր, երգիչ, երգերի հեղինակ և պրոդյուսեր։ Նա պայմանագիր ունի Atlantic Records լեյբլի հետ ։ 2018 թվականի նոյեմբերին թողարկել է միքսթեյփ՝ «Feed Tha Streets II», որը զբաղեցրել է 67-րդ հորիզոնականը Billboard 200 հիթ-շքերթում։ 2019 թվականի դեկտեմբերի 6-ին նա թողարկել է իր դեբյուտային ստուդիական ալբոմը՝ «Please Excuse Me for Being Antisocial»-ը, որը գլխավորել է Billboard 200-ը ։ Չնայած նրան, որ դա չի ներկայացվել որպես սինգլ, դրա մեջ է ներառվել Billboard Hot 100 հիթ-շքերթում առաջին հորիզոնական զբաղեցնող «The Box» երգը՝ դառնալով նրա ամենահայտնի երգը ամբողջ աշխարհում։
Վաղ տարիներ
Ռոդրիկ Ուեյն Մուր կրտսերը ծնվել է 1998 թվականի հոկտեմբերի 22-ին Կալիֆոռնիա նահանգի Քոմփթոն քաղաքում, որտեղ և մեծացել է ։ Որոշ ժամանակ նա ապրել է Ջորջիա նահանգի Ատլանտա քաղաքում, որտեղ անցկացրել է երիտասարդության տարիները ։ Ռոդդի Ռիչչը սկսել է զբաղվել երգեցողությամբ և ռեփով 8 տարեկանում, իսկ բիթեր գրել՝ 16 տարեկանում ։